Σάκης Παπανικολάου

Ο **Σάκης Παπανικολάου** (Πάτρα, 2 Ιουλίου 1933 - Ελληνικό, 4 Ιανουαρίου 2022) ήταν Έλληνας τραγουδιστής, συνθέτης, στιχουργός και ηθοποιός.

## Βιογραφία
Ο Σάκης Παπανικολάου (πλήρες όνομα Αθανάσιος-Θεόδωρος Παπανικολάου) γεννήθηκε στην Πάτρα 2 Ιουλίου 1933 και απεβίωσε στο Ελληνικό Αττικής 4 Ιανουαρίου 2022. Τραγουδιστής, συνθέτης, στιχουργός και ηθοποιός με εντονότερη παρουσία στις δεκαετίες 1960-70.

Μετά τα μαθητικά χρόνια στην Πάτρα έρχεται στην Αθήνα για σπουδές στην Πάντειο, όμως η καλλιτεχνία θα τον κερδίσει. Πέρασε επιτυχώς τις εξετάσεις για τραγουδιστής από το Εθνικό Ίδρυμα Ραδιοφωνίας (ΕΙΡ) και αποφοίτησε από την Σχολή Ηθοποιών Μουσικού Θεάτρου του Μενέλαου Θεοφανίδη. Εμφανίστηκε σε νυχτερινά κέντρα (Κινγκς Πάλας, Κόρονετ, Κόπα Καμπάνα, Αριζόνα, Αστέρια Γλυφάδας, Σεραφίνο) και θέατρα (Βέμπο, Καλουτά, Μπουρνέλη, ’Αλσος του ‘Αρεως, Ακροπόλ, Μετροπόλιταν, Ρεξ) της Αθήνας εκείνη την εποχή. Στην διαδρομή του ως τραγουδιστής συνεργάστηκε με συνθέτες και μαέστρους όπως οι Χάρης Ανδρεάδης, Τάκης Αθηναίος, Κώστας Γιαννίδης, Ντέιβ Γκρουνστάιν, Γιώργος Θεοδοσιάδης, Γιώργος Κατσαρός, Ζοζέφ Κορίνθιος, Σταύρος Ρουχωτάς, Γιώργος Μητσάκης, Γιώργος Μουζάκης, Μανώλης Χιώτης, Μίμης Πλέσσας.
Συμμετείχε με διακρίσεις σε ελληνικά και διεθνή φεστιβάλ. Τρίτη θέση με το τραγούδι «Θα πάρω τ’ άλλο τραίνο» στο Φεστιβάλ Τραγουδιού Θεσσαλονίκης το 1969. Είχε παρουσία σε εξώφυλλα περιοδικών της εποχής όπως Βεντέτα, Ντόμινο, Ραδιοτηλεόραση, Φαντάζιο.
Το τραγούδι του «Πάνω από όλα έχω τον Παναθηναϊκό» (Στους Αμπελοκήπους) συνόδευσε την αγαπημένη του ομάδα του Παναθηναϊκού Αθλητικού Ομίλου (ΠΑΟ) στη διαδρομή μέχρι τον τελικό του κυπέλλου Πρωταθλητριών Ευρώπης ποδοσφαίρου στο Γουέμπλεϊ το 1971.

Η δισκογραφία του περιλαμβάνει δισκάκια 45 στροφών, LPs και CD. Τον συναντάμε ως ηθοποιό και τραγουδιστή σε ταινίες του ελληνικού κινηματογράφου της δεκαετίας του 1960.

Η αυτοβιογραφία του με τίτλο «Aποθήκη Aναμνήσεων» κυκλοφόρησε το 2025.Περιλαμβάνει αναδρομή από τα παιδικά χρόνια στην Πάτρα, εν μέσω κατοχής, έως την καλλιτεχνική σταδιοδρομία καθώς και υλικό από το προσωπικό του αρχείο.

## Δισκογραφία
### Δισκάκια 45 στροφών
* Περουζέλ (1960) Odeon
* Είναι Ωραία η Ομόνοια / Τα χρόνια φεύγουνε. Με Ζωζώ Σαπουντζάκη Santa Mavra Records
* Πρωί Πρωί / Είναι Η Νύχτα Στα Νερά Της (1966) Columbia
* Αγωνία / Το Τραγούδι Του Μπάρμπα Ποθητού 1967 Βεντέττα
* Χρόνια Στο Μουράγιο / Είσαι Βάσανο Μου Πιο Μεγάλο Απ' Τ' Άλλα (1967) Βεντέττα
* Οι 6 Τσιγγάνες / Στο Μικρό Στενό (Ερεχθέως Και Διογένους Γωνία) (1967) Βεντέττα
* Πίσω Απ' Το Παράθυρο / Φέρε Μου Την Άνοιξη (1967) Βεντέττα
* Λησμονιά / Αναμνήσεις (1967) Βεντέττα
* Πειραιάς Ώρα 7.30 / Του Χωρισμού Ο Πόνος (1967) Βεντέττα
* Οχι / Ρίξε Τον Πόνο (1967) Βεντέττα
* Θα Πάρω Τ' Άλλο Τραίνο / Απόψε (1969) Βεντέττα
* Θολά Πού ναι Τα Μάτια Σου / Πάνω Απ' Όλα Έχω Τον Παναθηναϊκό (1971) Coronet
* Ο Μπάρμπα Αλέκος / Πέντε Φίλοι (1972) Sparta Records
* Να ΄χα τη δύναμη (1977) Balkanton 

### LP
* "Σάκης Παπανικολάου" (1973) EMI-Columbia
* "Αντίο" (1979) Venus
* "Χίλια σ' αγαπώ" (1991) Panivar

### Άλλα LP
* "Κοχύλια και Ανεμώνες" με Σόφη Ζαννίνου (1972) Sparta Records
* "Μουσικοί Σταλακτίτες" με Σόφη Ζαννίνου, Μαρία Βαννά (1972) Sparta Records

### CD
* "Κινηματογραφικά" Panivar (2003)

## Κινηματογράφος
* Οι θαλασσιές οι χάντρες (1967)
* Πειραιάς ώρα 7:30 (1967) 
* Η Θυρωρίνα (1968)
* Λάουρα (1968)
* Μείνε κοντά μου αγαπημένε (1968)
* Γιατί με πρόδωσες (1969)

## Αυτοβιογραφία
* Αποθήκη Αναμνήσεων (2025)

## Παραπομπές


Κατηγορία:Έλληνες τραγουδιστές
Κατηγορία:Έλληνες συνθέτες
Κατηγορία:Έλληνες στιχουργοί
Κατηγορία:Έλληνες ηθοποιοί